CELEX: 32008R0417
Language: lv
Date: 2008-05-08 00:00:00
Title: Komisijas Regula (EK) Nr. 417/2008 ( 2008. gada 8. maijs ), ar ko groza I un II pielikumu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

9.5.2008   
            
            
               LV
            
            
               Eiropas Savienības Oficiālais Vēstnesis
            
            
               L 125/27
            
         
      KOMISIJAS REGULA (EK) Nr. 417/2008
   (2008. gada 8. maijs),
   ar ko groza I un II pielikumu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 1. panta 1. punkta trešo daļu,
   tā kā:
   
               (1)
            
            
               Sāls ir augstvērtīgs pārtikas produkts, kura raksturīgās pazīmes ir cieši saistītas ar ieguves ģeogrāfisko apgabalu un vietējām iegūšanas metodēm. Sāls ieguve veicina vairāku reģionu ekonomisko un sociālo attīstību.
            
         
               (2)
            
            
               Kokvilna ir lauksaimniecības produkts, kuram atsevišķos reģionos ir ļoti liela nozīme. Regulas (EK) Nr. 510/2006 darbības jomas paplašināšana, tajā iekļaujot arī kokvilnu, pavērtu jaunas iespējas kokvilnas tēla un izmantošanas popularizēšanā.
            
         
               (3)
            
            
               Lai attaisnotu atsevišķu lauksaimniecības produktu ražotāju un izplatītāju cerības, kuriem sāls ieguve vai kokvilnas ražošana ir viens no galvenajiem ienākumu avotiem, šie produkti būtu jāiekļauj Regulas (EK) Nr. 510/2006 I un II pielikumā. Šis papildinājums nemaina to produktu izteikti lauksaimnieciskās pazīmes, uz kuriem attiecas Regula (EK) Nr. 510/2006.
            
         
               (4)
            
            
               Šajā regulā paredzētie pasākumi ir saskaņā ar Aizsargātu ģeogrāfiskās izcelsmes norāžu un cilmes vietas nosaukumu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 510/2006 groza šādi.
   
               1)
            
            
               Regulas I pielikumu papildina ar šādu ievilkumu:
               
                           “—
                        
                        
                           sāls”.
                        
                     
         
               2)
            
            
               Regulas II pielikumu papildina ar šādu ievilkumu:
               
                           “—
                        
                        
                           kokvilna”.
                        
                     
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 8. maijā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 93, 31.3.2006., 12. lpp. Regulā grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).